Buddug Povey

Actores sy'n enedigol o Garndoldenmaen, Eifionydd  yw Buddug Povey (ganed 1969) sy'n chwaer i'r dramodydd Meic Povey. Bu'n actio o oed ifanc iawn gan ymddangos yn y gyfres Jabas yn portreadu'r cymeriad 'Pegi' a sawl ffilm a chyfres deledu i S4C wedi hynny. Mae hi'n fwyaf adnabyddus erbyn hyn am bortreadu'r cymeriad "Kay" yn y gyfres Rownd a Rownd.

 Gyrfa 
Yn ffermdy Tŷ Cerrig, Garndolbenmaen, Eifionydd, y magwyd Buddug yn un o 10 o blant i Gruffydd John Povey (1922-1998) a Margaret Emma Povey (Thomas gynt) (1923-2006). Mynychodd yr Ysgol Gynradd lleol, ac yna Ysgol Eifionydd, Porthmadog.

Mewn cyfweliad â Golwg yn 2022, eglurodd mai tra yn yr "ail flwyddyn y chweched dosbarth [1987] yn Ysgol Eifionydd" y cafodd gynnig rhan "Pegi" yn y gyfres Jabas.

Astudiodd gwrs drama ym Mhrifysgol Aberystwyth.

Mae'n briod â'r actor Robin Eiddior, ac yn 2018 roeddent yn byw yn Y Groeslon. Bu i'r ddau ddyweddio yn Albufeira, Portiwgal.

 Cynyrchiadau 
(detholiad)

 Theatr 
 Tua'r Terfyn (1996) Cwmni Theatr Gwynedd
 Tyner yw'r Lleuad Heno (2009) Theatr Genedlaethol Cymru

 Ffilm, Teledu a Radio 
 Jabas (1988)
 Jabas Jones (ffilm) (1990)
 Dŵr a Thân (1992)
 I Dir Drygioni (1992)
 Lleifior (1993)
 Byd yn Grwn (1994)
 Brodyr a Chwiorydd (1994)
 Pengelli (1994-2000)
 Y Wisg Sidan (1995)
 Amdani! (1999-2005)
 Y Graith (1999)
 Rownd a Rownd (1999 - presennol)

 Cyfeiriadau 

Categori:Actorion o Gymru
Categori:Genedigaethau 1969
Categori:Cyn-ddisgyblion Ysgol Eifionydd
Categori:Actorion benywaidd o Gymru